CELEX: 
Language: el
Date: 2022-03-29 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) /... ΤΗΣ ΕΠΙΤΡΟΠΗΣ για την τροποποίηση του κανονισμού (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 111/2005 του Συμβουλίου όσον αφορά την προσθήκη ορισμένων πρόδρομων ουσιών των ναρκωτικών στον κατάλογο των διαβαθμισμένων ουσιών

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Οι πρόδρομες ουσίες των ναρκωτικών είναι χημικές ουσίες που μπορούν να χρησιμοποιηθούν για την παράνομη παρασκευή ναρκωτικών ή ψυχοτρόπων ουσιών. Ο κανονισμός (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου
                  1
                προβλέπει μέτρα για την παρακολούθηση του εμπορίου των πρόδρομων ουσιών των ναρκωτικών εντός της ΕΕ, ενώ ο κανονισμός (ΕΚ) αριθ. 111/2005 του Συμβουλίου
                  2
                διέπει το εμπόριο πρόδρομων ουσιών ναρκωτικών μεταξύ της ΕΕ και τρίτων χωρών.
            
            
               Οι δύο κανονισμοί εφαρμόζουν από κοινού τα μέτρα που προβλέπονται από το άρθρο 12 της Σύμβασης των Ηνωμένων Εθνών κατά της παράνομης διακίνησης ναρκωτικών φαρμάκων και ψυχοτρόπων ουσιών, της 19ης Δεκεμβρίου 1988
                  3
                (στο εξής: σύμβαση των ΗΕ του 1988).
            
            
               Οι πρόδρομες ουσίες ναρκωτικών μπορούν να είναι διαβαθμισμένες ουσίες (που απαριθμούνται στα παραρτήματα των δύο κανονισμών, με διάφορες συνδεδεμένες νομικές υποχρεώσεις ανάλογα με την κατηγορία τους ―άδεια, καταχώριση, άδεια εξαγωγής/εισαγωγής, κ.λπ.). Οι πρόδρομες ουσίες μπορούν επίσης να είναι μη διαβαθμισμένες, δηλαδή να μην απαριθμούνται στα παραρτήματα. Κάθε κράτος μέλος δύναται να θεσπίσει τα αναγκαία μέτρα, ώστε να είναι σε θέση οι αρμόδιες αρχές της να ελέγχουν και να παρακολουθούν τις ύποπτες συναλλαγές που αφορούν μη διαβαθμισμένες ουσίες: 
            
            
               Εθνικές αρμόδιες αρχές έχουν αναφέρει την κατάσχεση α-φαινυλακετοξικού αιθυλεστέρα (EAPA) και 3-οξο-2-(3,4-μεθυλενοδιοξυφαινυλο)βουτανοϊκού μεθυλεστέρα (MAMDPA). 
            
            
               Ο EAPA χρησιμοποιείται για την παραγωγή 1-φαινυλο-2-προπανόνης (P-2-P), η οποία είναι επίσης γνωστή και ως βενζυλομεθυλοκετόνη (BMK). Η BMK αποτελεί πρόδρομη ουσία της αμφεταμίνης και της μεθαμφεταμίνης. 
            
            
               Το MAMDPA χρησιμοποιείται για την παραγωγή 3,4-μεθυλενοδιοξυφαινυλο-2-προπανόνη (PMK), η οποία, με τη σειρά της, αποτελεί πρόδρομη ουσία της 3,4-μεθυλενοδιοξυμεθαμφεταμίνης (MDMA), γνωστής ως «έκσταση».
            
            
               Η αμφεταμίνη, η μεθαμφεταμίνη και το MDMA ανήκουν στα πιο κοινά ναρκωτικά που παράγονται παράνομα στην Ένωση και έχουν σοβαρές επιπτώσεις στην ανθρώπινη υγεία.
            
            
               Η BMK, καθώς και ορισμένες από τις άλλες προ-πρόδρομες ουσίες της οι οποίες έχουν πολλές ομοιότητες με τον EAPA [όπως ο α-φαινυλακετοξικός μεθυλεστέρας (MAPA) ή το α-φαινυλακετοακεταμίδιο (APAA)], και η PMK είναι ήδη διαβαθμισμένες στους κανονισμούς. 
            
            
               Ως συνέπεια του αυστηρού ελέγχου των προαναφερόμενων διαβαθμισμένων ουσιών, οι εγκληματικές οργανώσεις σχεδίασαν τις ουσίες EAPA και MAMDPA για να αποφύγουν τους ελέγχους αυτούς. Επομένως, ο EAPA και ο MAMDPA θα πρέπει επίσης να διαβαθμιστούν στο επίπεδο της ΕΕ για να ενισχυθεί ο έλεγχος και η παρακολούθησή τους. Η διαβάθμιση θα παράσχει στις εθνικές αρχές τα νομικά μέσα για να καταπολεμήσουν αποτελεσματικά τη χρήση τους για παράνομη παραγωγή ναρκωτικών.  
            
            
               Η Επιτροπή έχει διακριτική ευχέρεια όσον αφορά την κατηγορία της διαβάθμισης της πρόδρομης ουσίας. 
            
            
               Οι ουσίες που είναι διαβαθμισμένες στην κατηγορία 1 ενέχουν τον μεγαλύτερο κίνδυνο όταν εκτρέπονται και συνήθως ενσωματώνονται πλήρως ή εν μέρει στο μόριο του ναρκωτικού ή της ψυχοτρόπου ουσίας. Οι κανονισμοί καθορίζουν τα αυστηρότερα δυνατά μέτρα ελέγχου και παρακολούθησης για τις εν λόγω ουσίες: πρέπει να αποθηκεύονται σε ασφαλείς εγκαταστάσεις (π.χ. με κλειδαριές, επιτήρηση με βιντεοκάμερες κ.λπ.)· κάθε επιχείρηση που ασχολείται με αυτές τις ουσίες πρέπει να διαθέτει άδεια· απαιτείται επίσης άδεια εισαγωγής και εξαγωγής. 
            
            
               Ο EAPA και ο MAMDPA θα πρέπει να διαβαθμιστούν ως ουσίες της κατηγορίας 1 διότι μπορούν εύκολα να μετατραπούν και να συμβάλουν στην παραγωγή μεθαμφεταμίνης, αμφεταμίνης και MDMA και διότι τα παρεπόμενα προβλήματα για την κοινωνία και τη δημόσια υγεία που συνδέονται με την κατανάλωση των εν λόγω ναρκωτικών είναι σημαντικά.  
            
            
               Με βάση τις διαθέσιμες πληροφορίες, ο EAPA και ο MAMDPA δεν έχουν γνωστές νόμιμες χρήσεις, εκτός από την έρευνα. Επομένως, η διαβάθμιση τους στην κατηγορία 1 δεν συνεπάγεται σημαντική πρόσθετη διοικητική επιβάρυνση για τους οικονομικούς φορείς και τις αρμόδιες αρχές  
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Σύμφωνα με τη διοργανική συμφωνία για τη βελτίωση του νομοθετικού έργου της 13ης Απριλίου 2016
                  4
               , πραγματοποιήθηκαν οι δέουσες και διαφανείς διαβουλεύσεις, μεταξύ άλλων και σε επίπεδο εμπειρογνωμόνων, κατά την εκπόνηση της παρούσας κατ’ εξουσιοδότηση πράξης. Η πρόταση εξετάστηκε και έτυχε θετικής αποδοχής από την ομάδα εμπειρογνωμόνων για τις πρόδρομες ουσίες ναρκωτικών στη συνεδρίασή της που πραγματοποιήθηκε στις 26-27 Οκτωβρίου 2021. 
            
            
               Το σχέδιο δημοσιεύθηκε για υποβολή παρατηρήσεων στην πύλη «Πείτε την άποψή σας». Διατυπώθηκε ένα θετικό σχόλιο. 
            
            
               Το σχέδιο κοινοποιήθηκε βάσει του άρθρου 2 παράγραφος 9 σημείο 2 της συμφωνίας για τα τεχνικά εμπόδια στο εμπόριο. Δεν διατυπώθηκε καμία παρατήρηση. 
            
         
         
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Βάσει του άρθρου 15 του κανονισμού (ΕΚ) αριθ. 273/2004 και του άρθρου 30α του κανονισμού (ΕΚ) αριθ. 111/2005 η Επιτροπή εξουσιοδοτείται να εκδίδει κατ’ εξουσιοδότηση πράξεις με σκοπό την προσαρμογή των παραρτημάτων στις νέες τάσεις σε θέματα εκτροπής των πρόδρομων ουσιών.
            
            
               Ο κανονισμός (ΕΚ) αριθ. 273/2004 και ο κανονισμός (ΕΚ) αριθ. 111/2005 έχουν στενή συνάφεια. Με τους δύο αυτούς κανονισμούς εφαρμόζονται από κοινού τα μέτρα που προβλέπονται από το άρθρο 12 της σύμβασης των ΗΕ του 1988. Επομένως, η ομαδοποίηση των δύο εξουσιοδοτήσεων, που βασίζονται σε διαφορετικές βασικές νομοθετικές πράξεις, σε ενιαία κατ’ εξουσιοδότηση πράξη δικαιολογείται από τη στενή συνάφεια μεταξύ των εν λόγω εξουσιοδοτήσεων.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 29.3.2022
            
            
               για την τροποποίηση του κανονισμού (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 111/2005 του Συμβουλίου όσον αφορά την προσθήκη ορισμένων πρόδρομων ουσιών των ναρκωτικών στον κατάλογο των διαβαθμισμένων ουσιών 
               
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, περί των προδρόμων ουσιών των ναρκωτικών
                  5
               , και ιδίως το άρθρο 15, 
            
            
               Έχοντας υπόψη τον κανονισμό (ΕΚ) αριθ. 111/2005 του Συμβουλίου, της 22ας Δεκεμβρίου 2004, σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Ένωσης και τρίτων χωρών
                  6
               , και ιδίως το άρθρο 30α,
            
            
               Εκτιμώντας τα ακόλουθα:
            
            
               (1)Ο κανονισμός (ΕΚ) αριθ. 273/2004 προβλέπει μέτρα για την παρακολούθηση του εμπορίου των πρόδρομων ουσιών των ναρκωτικών εντός της Ένωσης, ενώ ο κανονισμός (ΕΚ) αριθ. 111/2005 διέπει το εμπόριο πρόδρομων ουσιών ναρκωτικών μεταξύ της Ένωσης και τρίτων χωρών. Στο παράρτημα I του κανονισμού (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005 παρατίθεται κατάλογος των διαβαθμισμένων ουσιών που υπόκεινται σε μια σειρά εναρμονισμένων μέτρων ελέγχου και παρακολούθησης που προβλέπονται από τους εν λόγω κανονισμούς.
            
            
               (2)Εθνικές αρμόδιες αρχές έχουν αναφέρει την κατάσχεση α-φαινυλακετοξικού αιθυλεστέρα (EAPA) και 3-οξο-2-(3,4-μεθυλενοδιοξυφαινυλο)βουτανοϊκού μεθυλεστέρα (MAMDPA) στο πλαίσιο της παράνομης παρασκευής ναρκωτικών. 
            
            
               (3)Ο EAPA χρησιμοποιείται για την παραγωγή 1-φαινυλο-2-προπανόνης (P-2-P), η οποία είναι επίσης γνωστή και ως βενζυλομεθυλοκετόνη (BMK). Η BMK αποτελεί πρόδρομη ουσία της αμφεταμίνης και της μεθαμφεταμίνης. 
            
            
               (4)Ο MAMDPA χρησιμοποιείται για την παραγωγή 3,4-μεθυλενοδιοξυφαινυλο-2-προπανόνης (PMK), η οποία, με τη σειρά της, αποτελεί πρόδρομη ουσία της 3,4-μεθυλενοδιοξυμεθαμφεταμίνης (MDMA), γνωστής ως «έκσταση».
            
            
               (5)Η αμφεταμίνη, η μεθαμφεταμίνη και το MDMA ανήκουν στα πιο κοινά ναρκωτικά που παράγονται παράνομα στην Ένωση. Έχουν πολύ σοβαρές επιπτώσεις στην ανθρώπινη υγεία και προκαλούν σοβαρά κοινωνικά προβλήματα και προβλήματα δημόσιας υγείας σε ορισμένες περιφέρειες της ΕΕ. 
            
            
               (6)Επομένως, οι ουσίες EAPA και MAMDPA θα πρέπει να διαβαθμιστούν σε ενωσιακό επίπεδο για να ενισχυθεί ο έλεγχος και η παρακολούθησή τους. 
            
            
               (7)Οι διαβαθμισμένες ουσίες που απαριθμούνται στο παράρτημα I του κανονισμού (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005 υποδιαιρούνται σε κατηγορίες για τις οποίες ισχύουν διαφορετικά μέτρα, ώστε να επιτυγχάνεται αναλογικότητα μεταξύ του επιπέδου της απειλής που συνιστά κάθε συγκεκριμένη ουσία και της επιβάρυνσης για το νόμιμο εμπόριο. Τα αυστηρότερα μέτρα ελέγχου και παρακολούθησης εφαρμόζονται στις ουσίες της κατηγορίας 1. 
            
            
               (8) Οι ουσίες EAPA και MAMDPA, ως πρόδρομες ουσίες της αμφεταμίνης, της μεθαμφεταμίνης και του MDMA, συνιστούν σημαντικές απειλές για την κοινωνία και τη δημόσια υγεία στην Ένωση. Δεν έχουν καμία γνωστή νόμιμη παραγωγή, εμπορία η χρήση, εκτός για ερευνητικούς σκοπούς. Κατά συνέπεια, η συμπερίληψη των εν λόγω ουσιών στην κατηγορία 1 του παραρτήματος I του κανονισμού (ΕΚ) αριθ. 273/2004 και στην κατηγορία 1 του παραρτήματος του κανονισμού (ΕΚ) αριθ. 111/2005 θα αποτελούσε κατάλληλη αντίδραση για την αποτροπή της χρήσης τους για παράνομη παρασκευή ναρκωτικών και, παράλληλα, δεν συνεπάγεται σημαντική πρόσθετη διοικητική επιβάρυνση για τους οικονομικούς φορείς και τις αρμόδιες αρχές στην Ένωση.
            
         
         
            
               (9)Κατά συνέπεια, οι κανονισμοί (ΕΚ) αριθ. 273/2004 και (ΕΚ) αριθ. 111/2005 πρέπει να τροποποιηθούν αναλόγως.
            
            
               (10)Οι κανονισμοί (ΕΚ) αριθ. 273/2004 και (ΕΚ) αριθ. 111/2005 εφαρμόζουν από κοινού ορισμένες διατάξεις της σύμβασης των Ηνωμένων Εθνών κατά της παράνομης διακίνησης ναρκωτικών φαρμάκων και ψυχοτρόπων ουσιών που υπογράφηκε στη Βιέννη στις 20 Δεκεμβρίου 1988 και εγκρίθηκε με την απόφαση 90/611/ΕΟΚ του Συμβουλίου
                  7
               . Δεδομένης της στενής συνάφειας μεταξύ των εξουσιοδοτήσεων που περιέχουν οι εν λόγω κανονισμοί, είναι σκόπιμο να εγκριθούν οι τροποποιήσεις με ενιαία κατ’ εξουσιοδότηση πράξη,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1 
               Τροποποιήσεις του κανονισμού (ΕΚ) αριθ. 273/2004
            
            
               Το παράρτημα I του κανονισμού (ΕΚ) αριθ. 273/2004 τροποποιείται σύμφωνα με το παράρτημα Ι του παρόντος κανονισμού.
            
            
               Άρθρο 2 
                  Τροποποιήσεις του κανονισμού (ΕΚ) αριθ. 111/2005
            
            
               Το παράρτημα του κανονισμού (ΕΚ) αριθ. 111/2005 τροποποιείται σύμφωνα με το παράρτημα II του παρόντος κανονισμού.
            
            
               Άρθρο 3
            
            
               Έναρξη ισχύος 
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 29.3.2022
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
               
            
         
         
            
                  
                     (1)
                  
                        Κανονισμός (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, περί των προδρόμων ουσιών των ναρκωτικών (ΕΕ L 47 της 18.2.2004, σ. 1).
               
               
                  
                     (2)
                  
                        Κανονισμός (ΕΚ) αριθ. 111/2005 του Συμβουλίου, της 22ας Δεκεμβρίου 2004, σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της  Ένωσης και τρίτων χωρών (ΕΕ L 22 της 26.1.2005, σ. 1).
               
               
                  
                     (3)
                  
                        ΕΕ L 326 της 24.11.1990, σ. 57.
               
               
                  
                     (4)
                  
                        ΕΕ L 123 της 12.5.2016, σ. 10.
               
               
                  
                     (5)
                  
                        ΕΕ L 47 της 18.2.2004, σ. 1. 
               
               
                  
                     (6)
                  
                        ΕΕ L 22 της 26.1.2005, σ. 1.
               
               
                  
                     (7)
                  
                        Απόφαση 90/611/ΕΟΚ του Συμβουλίου, της 22ας Οκτωβρίου 1990, σχετικά με τη σύναψη, εξ ονόματος της Ευρωπαϊκής Οικονομικής Κοινότητας, της σύμβασης των Ηνωμένων Εθνών κατά της παράνομης εμπορίας ναρκωτικών και ψυχοτρόπων ουσιών (ΕΕ L 326 της 24.11.1990, σ. 56).
               
            
      
    ---documentbreak--- 
      
         
         
            
               ΠΑΡΑΡΤΗΜΑ I 
            
            
            
               Στο παράρτημα Ι του κανονισμού (ΕΚ) αριθ. 273/2004, στον πίνακα της κατηγορίας 1, παρεμβάλλονται οι ακόλουθες καταχωρίσεις στον κατάλογο των ουσιών, στην κατάλληλη θέση, διαδοχικά, ανάλογα με τον κωδικό ΣΟ: 
            
            
                     
                        Ουσία
                     
                  
                  
                     
                        Χαρακτηρισμός ΣΟ (εάν διαφέρει)
                     
                  
                  
                     
                        Κωδικός ΣΟ
                     
                  
                  
                     
                        Αριθ. CAS
                     
                  
               
                     
                        « α-φαινυλακετοξικός αιθυλεστέρας (EAPA) (*)
                     
                  
                  
                     
                         
                     
                  
                  
                     
                        Ex 2918 30 00
                     
                  
                  
                     
                        5413-05-8
                     
                  
               
                     
                        3-οξο-2-(3,4-μεθυλενοδιοξυφαινυλο)βουτανοϊκός μεθυλεστέρας (MAMDPA) (**)
                     
                  
                  
                     
                        3-οξο-2-(3,4-μεθυλενοδιοξυφαινυλο)βουτανοϊκός μεθυλεστέρας (MAMDPA)
                     
                  
                  
                     
                        Ex 2932 99 00
                     
                  
                  
                     
                        1369021-80-6
                     
                  
               
               (*) επίσης γνωστός ως 3-οξο-2-φαινυλοβουτανοϊκός αιθυλεστέρας σύμφωνα με την IUPAC (Διεθνής Ένωση Καθαρής και Εφαρμοσμένης Χημείας)
            
            
               (**) επίσης γνωστός ως 2-(2H-1,3-βενζοδιοξολ-5-υλ)-3-οξοβουτανοϊκός μεθυλεστέρας, σύμφωνα με την IUPAC.».
            
            
               ΠΑΡΑΡΤΗΜΑ II 
            
            
            
               Στο παράρτημα του κανονισμού (ΕΚ) αριθ. 111/2005, στον πίνακα της κατηγορίας 1, παρεμβάλλονται οι ακόλουθες καταχωρίσεις στον κατάλογο των ουσιών, στην κατάλληλη θέση, διαδοχικά, ανάλογα με τον κωδικό ΣΟ: 
            
            
                     
                        Ουσία
                     
                  
                  
                     
                        Χαρακτηρισμός ΣΟ (εάν διαφέρει)
                     
                  
                  
                     
                        Κωδικός ΣΟ
                     
                  
                  
                     
                        Αριθ. CAS
                     
                  
               
                     
                        « α-φαινυλακετοξικός αιθυλεστέρας (EAPA) (*)
                     
                  
                  
                     
                         
                     
                  
                  
                     
                        Ex 2918 30 00
                     
                  
                  
                     
                        5413-05-8
                     
                  
               
                     
                        3-οξο-2-(3,4-μεθυλενοδιοξυφαινυλο)βουτανοϊκός μεθυλεστέρας (MAMDPA) (**)
                     
                  
                  
                     
                        3-οξο-2-(3,4-μεθυλενοδιοξυφαινυλο)βουτανοϊκός μεθυλεστέρας (MAMDPA)
                     
                  
                  
                     
                        Ex 2932 99 00
                     
                  
                  
                     
                        1369021-80-6
                     
                  
               
               (*) επίσης γνωστός ως 3-οξο-2-φαινυλοβουτανοϊκός αιθυλεστέρας σύμφωνα με την IUPAC (Διεθνής Ένωση Καθαρής και Εφαρμοσμένης Χημείας)
            
            
               (**) επίσης γνωστός ως 2-(2H-1,3-βενζοδιοξολ-5-υλ)-3-οξοβουτανοϊκός μεθυλεστέρας, σύμφωνα με την IUPAC.».